Document ID: 31995R2943

31995R2943
L 308/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2943/95 НА КОМИСИЯТА
от 20 декември 1995 година
за установяване на общи правила за прилагане на Регламент (ЕО) № 1627/94 на Съвета относно постановяване на общите разпоредби относно специалните разрешителни за риболов
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора създаване на Европейската общност,
като взе предвид Регламент (ЕО) № 1627/94 на Съвета от 27 юни 1994 г. относно постановяване на общите разпоредби за специалните разрешителни за риболов (1), и по-специално член 13, параграф 2 и член 16 от него,
като има предвид необходимостта да бъдат установени подробни правила за предаване на Комисията на подходяща информация относно риболовните кораби на Общността с цел издаване на специални разрешителни за риболов, както определяне критериите за преглед на молбите от Комисията;
като има предвид, че в случай на нарушение извършено от риболовен кораб плаващ под флага на трета страна, е необходимо да бъде дадена възможност на собственика на кораба да представи своите забележки относно приетите мерки;
като има предвид необходимостта от установяване на процедура за сътрудничество между компетентните власти на държавите-членки за улесняване обмена на информация в случай на неспазване на общностната нормативна уредба;
като има предвид, че мерките набелязани в настоящия регламент са съобразени със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент установява подробните правила за прилагане на членове 7, 8, 10 и 13 от Регламент (ЕО) № 1627/94.
ГЛАВА 1
Разрешения за риболов в риболовните зони на Европейската общност и в открито море
Член 2
1. Държавите-членки предават на Комисията, най-късно до един месец преди започването на дейностите по риболова, предварителен списък на риболовните кораби на Общността, които могат да извършват дейност, подчинена на условията за достъп, визирани в член 7 от Регламент (ЕО) № 1627/94, както и сведенията, позволяващи проверка на съответствието на списъка с разпоредбите на общностното законодателство, включително данните, отнасящи се за оценката на риболовната дейност.
2. Списъкът на корабите включва също и сведенията, визирани в приложение I към Регламент (ЕО) № 1627/94.
3. Списъкът на корабите, както и допълнителните информации, се предоставят на Комисията за предпочитане по електронен път.
4. Срокът, определен в член 7, параграф 2 от Регламент (ЕО) № 1627/94, тече от датата на получаване на всички необходими информации.
Член 3
1. Държавите-членки информират Комисията за окончателния списък на корабите, на които са издадени специални разрешителни за риболов, в срок не по-малък от тридесет дни след тяхното издаване.
Окончателният списък може да остане валиден до отмяната му от държавата-членка, изрична или по подразбиране.
2. В случай на изменение на окончателния списък, информациите, визирани в член 2, параграф 1, трябва да бъдат получени от Комисията най-малко дванадесет работни дни преди началото на риболовните дейности.
3. Държавите-членки съобщават незабавно на Комисията за всяко отнемане или временно прекратяване на действието, цялостно или частично, на издадено специално разрешително за риболов, като уточняват причините за това.
Член 4
Държавите-членки предоставят ежегодно на Комисията, най-късно до 15 ноември, информациите за специфичните национални режими, визирани в член 8 от Регламент (ЕО) № 1627/94, в случай че такива режими са установени.
ГЛАВА 2
Отнемане и временно прекратяване на разрешителни за риболов на трети страни
Член 5
Държавите-членки отбелязват всяко извършено нарушение, визирано в член 10, параграф 1 от Регламент (ЕО) № 1627/94, като посочват най-малко наименованието, външната маркировка, международния радио индикатив, третата страна, под чийто флаг плава кораба нарушител, имената и адресите на капитана и на собственика, подробно описание на установените факти, наказателните или административни процедури, или други взети мерки, както и всяко окончателно решение на юрисдикция, отнасящо се за извършеното нарушение.
Член 6
1. Комисията разглежда всяко съобщение за установено нарушение, извършено от кораб, плаващ под флага на трета страна и оценява степента на сериозност на нарушението предвид наказателните или административни санкции, наложени от компетентните органи на държавата-членка, включително икономическата печалба, която собственикът е могъл да извлече от нарушението и последствията му върху рибните ресурси.
Комисията може да вземе решение относно този кораб, без да се засягат разпоредбите, предвидени в споразуменията за риболов, сключени с третата страна, след като даде възможност на собственика да представи своите забележки по установеното нарушение и в зависимост от неговата сериозност като може:
-
да прекрати временно действието на специалното разрешително за риболов,
-
да отнеме специалното разрешително за риболов,
-
да изключи въпросния кораб от списъка на корабите, имащи право на издаване на специални разрешителни за риболов за следващата календарна година.
2. Решението на Комисията не може да бъде взето преди четиринадесетия ден, следващ датата на получаване от собственика на съобщението за установеното нарушение.
ГЛАВА 3
Общи и заключителни разпоредби
Член 7
1. Компетентните органи, установили извършеното нарушение, съдействат на органите на държавата-членка на флага, което да ѝ позволи започване на процедурите по член 13, параграф 1 от Регламент (ЕО) № 1627/94.
2. Това съдействие може да включва предоставянето на оправдателните документи, на доказателствените елементи за извършеното нарушение, както и свидетелството на техните служители пред съда на държавата-членка на флага.
3. Компетентните органи, установили извършеното нарушение, уведомяват органите на държавата-членка на флага за всеки кораб, който не се съобразява със задължението за изпълнението на наложените санкции.
4. Държавите-членки съобщават на Комисията и на съответната държава-членка на флага за наказателните или административни процедури или за други предприети мерки, както и за всяко окончателно решение взето от даден съд по отношение на корабите, плаващи под неин флаг, за които е установено извършено нарушение.
Член 8
Настоящият регламент влиза в сила на седмия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1995 година.

Labels: 12
18
5
6